11. TsMS § 688 lg 1 järgi kontrollib Riigikohus ringkonnakohtu otsust kassatsiooni korras üksnes osas, mille peale on kaevatud. Kuna kostja ei vaidlustanud maakohtu ja ringkonnakohtu otsuseid osas, millega temalt mõisteti hageja kasuks välja 22 083 krooni 31 senti (sh lepingujärgsete maksete võlgnevus 17 942 krooni 95 senti, sõiduauto jääkmaksumuse ja tagastatud sõiduauto väärtuse vahe 411 krooni 55 senti ning sõiduauto tagastamiskulud 2500 krooni ja puhastusteenuse kulud 1228 krooni 81 senti), kontrollib kolleegium ringkonnakohtu otsuse seaduslikkust ja põhjendatust üksnes osas, milles ringkonnakohus suurendas kostjalt hageja kasuks väljamõistetavat summat 64 350 krooni 73 sendi võrra ning osas, millega ringkonnakohus jagas menetluskulud.